অবশ্য এ নিয়ে আরেক সমস্যার উদ্ভব হতে পারে বলে অনেকে মনে করছেন। কারণ তালিকায় নাম বসানোর কাজটি খালেদা জিয়া একা করতে পারবেন না। কারও না কারও সহযোগিতা তাকে নিতেই হবে। তার কাছে থাকেন শিমুল বিশ্বাস। আর শিমুল বিশ্বাসের সহযোগিতা নিয়ে তালিকা করা হলে তা কতটা নির্মোহ বা স্বচ্ছ হবে এ নিয়েও দলের মধ্যে প্রশ্ন আছে। কারণ দলের গ্রুপিং-লবিংয়ে ইতোমধ্যে তার নামও জড়িয়ে পড়েছে। তিনি সমর্থন করছেন মির্জা ফখরুল ইসলাম বিরোধী বলে পরিচিত গয়েশ্বর চন্দ্র রায়ের নেতৃত্বাধীন অংশকে।